stanford-oval/wikipedia huggingface dataset:
Ferrari Challenge: Trofeo Pirelli
Aiheesta muualla

Ferrari Challenge Trofeo Pirelli MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ferrari Challenge: Trofeo Pirelli
Käännös suomeksi
Flemming Rasmussen

Flemming ”Razz” Rasmussen (s. 1. tammikuuta 1958 Kööpenhaminassa) on metallimusiikin parissa työskennellyt tanskalainen äänittäjä ja tuottaja.
Rasmussenin uran tunnetuin yhteistyö tapahtui Metallican kanssa. Sen tuloksena Rasmussen äänitti ja tuotti albumit Ride the Lightning, Master of Puppets ja ...And Justice for All.
Hän on tuottanut myös Morbid Angelin albumin Covenant, Blind Guardianin albumit Nightfall in Middle-Earth ja Imaginations from the Other Side, Evilen albumin Enter the Grave sekä suomalaisen Ensiferumin albumin Iron.
Federico Fazio

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Federico Julián Fazio
Syntymäaika: 17. maaliskuuta 1987 (ikä 37)
Syntymäpaikka:  Buenos Aires, Argentiina
Pelipaikka: keskuspuolustaja
Pituus: 195 cm
Junioriseurat
:  Ferro Carril Oeste
Seurat
| Vuodet | Seura | O | (M) |
| 2005–2006 |  Ferro Carril Oeste | 48 | (3) |
| 2007–2008 |  Sevilla B | 20 | (2) |
| 2007–2014 |  Sevilla | 148 | (11) |
| 2014–2017 |  Tottenham Hotspur | 20 | (0) |
| 2016 | →  Sevilla | 4 | (0) |
| 2016–2017 | →  AS Roma | 37 | (2) |
| 2017–2022 |  AS Roma | 90 | (9) |
| 2022–2024 |  Salernitana | 47 | (3) |
Maajoukkue
| 2011–2018 |  Argentiina | 10 | (1) |
 Seurajoukkueuran tilastot kattavat vain kansalliset sarjat, päivitetty 21. syyskuuta 2024.  Maajoukkueuran tilastot päivitetty 21. syyskuuta 2024.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Peking 2008 | jalkapallo |  |
Federico Julián Fazio (s. 17. maaliskuuta 1987 Buenos Aires) on argentiinalainen jalkapalloilija. Hän on pelannut vuodesta 2007 lähtien Euroopassa Espanjan, Englannin ja Italian pääsarjoissa. Hän on pelipaikaltaan keskuspuolustaja, mutta on pelannut myös puolustavana keskikenttäpelaajana.
Ura

Fazio aloitti ammattilaisuransa Club Ferro Carril Oestestä. Hän siirtyi tammikuussa 2007 Sevillaan, jossa hän kuitenkin pelasi suurimman osan jäljellä olevasta kaudesta Sevilla Atléticossa. Hän kuului myös Argentiinan alle 20-vuotiaiden maajoukkueeseen ja oli mukana voittamassa kultaa alle 20-vuotiaiden MM-kilpailuista 2007.
Kaudella 2007–2008 Fazio nostettiin Sevillan edustusjoukkueeseen Javi Navarron ja Julien Escudén ollessa loukkaantuneina. Fazio olikin yksi joukkueen tärkeimpiä pelaajia, kun joukkue ylsi sarjassa UEFA Cup -paikkaan oikeuttavalle viidennelle sijalle. Hän teki ensimmäisen maalinsa Sevillassa ottelussa Racing Santanderia vastaan 7. toukokuuta 2008. Sevillan voittaessa Eurooppa-liigan kaudella 2015–2016 Fazio pelasi 11 ottelua, muun muassa täydet minuutit kaikissa pudotuspeleissä lukuun ottamatta ensimmäistä puolivälierää, josta hän oli poissa varoitustilin täyttymisen vuoksi.  Hän teki maalin ensimmäisellä pudotuspelikierroksella Mariboria vastaan.
Fazio pelasi kauden 2014–2015 Englannin Valioliigan Tottenham Hotspurissa mutta ei saanut seuraavalla kaudella enää peliaikaa ja palasi lainalle Sevillaan. Hän voitti Sevillassa toisen kerran Eurooppa-liigan mutta pelasi vain ensimmäisen pudotuspelikierroksen jälkimmäisessä ottelussa ja puolivälierien ensimmäisessä ottelussa. Kesästä 2016 kauteen 2020–2021 hän pelasi Italian Serie A:n AS Romassa, ensimmäisen kauden lainalla. Kaudet 2016–2019 hän kuului vakiokokoonpanoon mutta sittemmin hänen peliaikansa väheni. Tammikuussa 2022 hän siirtyi Salernitanaan.
Fazio kuului kesällä 2008 olympiakultaa Pekingissä voittaneeseen Argentiinan joukkueeseen. Hän pelasi olympiaturnauksessa kahdessa alkulohko-ottelussa täydet minuutit. MM-kilpailuissa 2018 hän pelasi toisen puoliajan tappiollisessa neljännesvälieräottelussa Ranskaa vastaan. Hän on pelannut Argentiinan A-maajoukkueessa kymmenen ottelua. Ainoan maaottelumaalinsa hän on tehnyt kesäkuussa 2017 ystävyysottelussa Singaporea vastaan.
Saavutukset

Eurooppa-liiga: 2014, 2016
Supercopa de España: 2007
Copa del Rey: 2010
Alle 20-vuotiaiden maailmanmestaruus: 2007
Olympiakulta: 2008
Aiheesta muualla

Federico Fazion tilastot LFP:n sivustolla (espanjaksi)
Argentiinan joukkue – Kesäolympialaiset 2008
1 Ustari |
2 Garay |
3 Monzón |
4 Zabaleta |
5 Gago |
6 Fazio |
7 Sosa |
8 Banega |
9 Lavezzi |
10 Riquelme |
11 Di María |
12 Pareja |
13 Acosta |
14 Mascherano |
15 Messi |
16 Agüero |
17 Buonanotte |
18 Romero |
22 Navarro |
Valmentaja Batista
Argentiinan joukkue – Jalkapallon MM-kilpailut 2018
1 Guzmán |
2 Mercado |
3 Tagliafico |
4 Ansaldi |
5 Biglia |
6 Fazio |
7 Banega |
8 Acuña |
9 Higuaín |
10 Messi |
11 Di María |
12 Armani |
13 Meza |
14 Mascherano |
15 Lanzini |
16 Rojo |
17 Otamendi |
18 Salvio |
19 Agüero |
20 Lo Celso |
21 Dybala |
22 Pavón |
23 Caballero |
Valmentaja Sampaoli
Flemming Kofod-Svendsen

| Flemming Kofod-Svendsen> Tanskan Pohjoismaa- ja Itämeri-ministeri |
| --- | --- |
 Poul Nyrup Rasmussenin I hallitus 25. tammikuuta 1993 – 27. syyskuuta 1994  
Edeltäjä:  Knud Enggaard
Seuraaja:  Marianne Jelved
Tanskan asuntoministeri
 Poul Nyrup Rasmussenin I hallitus 25. tammikuuta 1993 – 27. syyskuuta 1994  
Edeltäjä:  Svend Erik Hovmand
Seuraaja:  Ole Løvig Simonsen
 Poul Schlüterin II hallitus 10. syyskuuta 1987 – 3. kesäkuuta 1988  
Edeltäjä:  Thor Pedersen
Seuraaja:  Agnete Laustsen
Tanskan kristillisen kansanpuolueen puheenjohtaja
 1979–1990  
Edeltäjä:  Jens Møller
Seuraaja:  Jann Sjursen
Kansankäräjäedustaja
 1998–2001 1988–1993 1984–1988  
Henkilötiedot
Syntynyt: 21. maaliskuuta 1944 (ikä 80)
Ammatti:  pappi, poliitikko
Tiedot
Puolue:  Kristillisdemokraatit
Flemming Kofod-Svendsen (s. 21. maaliskuuta 1944) on tanskalainen pappi, kristillisdemokraattinen poliitikko ja puolueensa entinen puheenjohtaja vuosina 1979–1990. Hän on istunut kansankäräjillä vuosina 1984–1988, 1988–1993 ja 1998–2001 sekä toiminut Tanskan asuntoministerinä 1987–1988 ja 1993–1994 sekä Pohjoismaa- ja Itämeri-ministerinä 1993–1994.
Feliks Soboljev

| Feliks Soboljev> Henkilötiedot |
| --- | --- |
Syntynyt: 25. heinäkuuta 1931 Harkova, Ukrainan SNT
Kuollut: 20. huhtikuuta 1984 Kiova (52 vuotta)
Ammatti:  elokuvaohjaaja
Aiheesta muualla
IMDb 
Elonet
Feliks Myh’ailovytš Soboljev (ukr. Фелікс Михайлович Соболєв; 25. heinäkuuta 1931 Harkova – 20. huhtikuuta 1984 Kiova) oli ukrainalainen elokuvaohjaaja, jonka ohjaustyöt ajoittuivat Neuvostoliiton aikaan.
Kolme hänen ohjauksistaan arvostettiin Ukrainan elokuvahistorian sadan parhaan elokuvan joukkoon (Dovženko-keskus, 2021). Näistä elokuva Minä ja muut (ven. Я и другие, Ja i drugije) (1971) sijoittui tällä sadan elokuvan listalla sijalle 32.
Huomautuksia

↑  Elonet käyttää ohjaajasta venäjänkielestä translitteroitua muotoa Feliks Sobolev
Aiheesta muualla

Feliks Sobolev (Феликс Соболев) (venäjäksi) (kinopoisk.ru)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Соболєв Фелікс Михайлович
Käännös suomeksi
Espanja talviolympialaisissa 2014

Espanja osallistui Sotšin talviolympialaisiin 2014. Maa on voittanut ainoastaan kaksi mitalia talviolympialaisissa. Blanca Fernández Ochoa voitti pronssia 1992 alppihiihdossa ja hänen veljensä Francisco niin ikään alppihiihdossa kultaa Sapporossa 1972. Taitoluistelija Javier Fernandez toimi Espanjan joukkueen lipunkantajana olympialaisten avajaisseremoniassa. Sotšissa Espanjaa edusti kaikkiaan 20 urheilijaa kahdeksassa eri lajissa. Ainuttakaan mitalia maa ei kuitenkaan saavuttanut.
Joukkue > Alppihiihto

Pol Carreras
Paul de la Cuesta
Alex Puente Tasias
Carolina Ruiz Castillo
Ferran Terra
Joukkue > Ampumahiihto

Victor Lobo Escolar
Victoria Padial Hernandez
Joukkue > Freestylehiihto

Katia Griffiths
Joukkue > Lumilautailu

Queralt Castellet
Lucas Eguibar
Regino Hernandez
Laro Herrero
Joukkue > Ohjaskelkkailu

Stanislav Benyov
Joukkue > Pohjoismaiset hiihtolajit > Maastohiihto

Javier Gutiérrez Cuevas
Laura Orgue
Imanol Rojo
Joukkue > Skeleton

Ander Mirambell
Joukkue > Taitoluistelu

Adria Diaz
Javier Fernandez
Sara Hurtado
Javier Raya
Extreme Project Management

Extreme project management (XPM) on projektinhallinnan menetelmä, jota sovelletaan hyvin monimutkaisten ja epävarmojen projektien yhteydessä. Se etenee ketterille projektinhallintamenetelmille ominaisesti inkrementaalisesti perinteisestä vesiputousmallista poiketen. Menetelmä  sisältää ratkaisuja mm. aikataulun hallintaan, tehtävien jakamiseen sekä työn etenemisen seurantaan.
Extreme project management eroaa perinteisestä projektinhallinnasta pääasiassa sen avoimen, joustavan ja ennalta määrittämättömän lähestymistavan osalta. Menetelmässä keskitytään ennen kaikkea  henkilöiden ohjaamiseen aikataulutuksen tai tiukan formalismin sijaan.
Extreme project management perustuu Extreme programming ohjelmistonkehitysmenetelmään, joka on syntynyt perinteisten menetelmien sopimattomuudesta jonkin tyyppisten projektien yhteydessä.
Menetelmät

XPM:n sisältämät menetelmät jakautuvat projektin suunnitteluun ja hallintaan. Suunnitteluun sisältyy julkaisusuunnitelma (Release plan), viikkosuunnitelmat (Weekly plan) ja käyttötapaukset (Stories) muut menetelmät ovat päivittäin käytettäviä projektin laadun varmistamiseen tähtääviä tehtäviä.
XPM on pyritty pitämään menetelmiltään mahdollisimman yksinkertaisena XP:n mallin mukaisesti. Tämän vuoksi projektinhallinta ei vaadi monimutkaisia työvälineitä vaan apuvälineiksi riittävät tavalliset toimistosovellukset kuten tekstinkäsittely ja taulukkolaskenta.
XPM projektin suunnittelutehtävät etenevät seuraavasti:
Laadi julkaisusuunnitelma.
Laadi viikoittain julkaisusuunnitelmaan perustuva viikkosuunnitelma.
Jaa viikkosuunnitelma päivittäisiksi tehtäviksi.
Menetelmät > Julkaisusuunnitelma

Julkaisusuunnitelma kuvailee kyseisessä projektin vaiheessa toteutettavan työn. Jokaiselle projektin vaiheelle laaditaan oma erillinen julkaisusuunnitelmansa.
Julkaisusuunnitelman laatiminen sisältää seuraavat toimenpiteet:
Etsi kaikki työn toteuttamisessa vaaditut tehtävät.
Kirjoita jokaiselle tehtävälle arkistokortti (Index card), joka sisältää tehtävän lyhyen kuvauksen.
Arvioi tehtävän toteuttamisen vaatima aika ja lisää se korttiin.
Valmis julkaisusuunnitelma koostuu nipusta arkistokortteja, jotka määrittelevät mitä tehdään ottamatta kantaa varsinaiseen toteutuksessa käytettävään tekniikkaan. Korttien sisältämät tehtävät tulee määritellä siten, että yksittäisen tehtävän toteuttamiseen ei kuluisi yli kolmea päivää. Tämä määrittely toteutetaan käyttäen ideaalisia tunteja (keskeytymätöntä työaikaa). Jos tehtävälle määritelty aika ylittää tämän aikarajan on tehtävä jaettava pienemmiksi osatehtäviksi.
Julkaisusuunnitelma on kehitysmenetelmän luonteen mukaisesti ”elävä” dokumentti, jota korjataan projektin edetessä tarpeen mukaan.
Menetelmät > Viikkotapaaminen

Viikkotapaamisen tehtävänä on kyseisellä viikolla toteutettavien tehtävien jakaminen. Kaikki ryhmän jäsenet osallistuvat. On tärkeää, että tapaamiset pidetään tasaisin väliajoin aina samana päivänä, samaan aikaan ja samassa paikassa.
Projektipäällikön tulee ennen tapaamista valita viikon aikana suoritettavat tehtävät. Kaikki viikolle valitut tehtäväkortit käydään tapaamisessa yhdessä läpi. Tämän jälkeen tehtävät tulee jakaa edelleen osatehtäviksi, joiden arvioitu suoritusaika ei saa ylittää kahdeksaa tuntia. Ryhmän jäsenet valitsevat  tehtävät ja merkitsevät kyseiset kortit nimellään. Kun tehtävä on suoritettu, korjataan suoritusaika ja siirretään kortti julkaisusuunnitelman suoritettujen tehtävien pinoon.
Valittavien tehtävien määrä määräytyy aikaisempina viikkoina toteutuneiden työmäärien perusteella. Tämä työn etenemisvauhti on tärkeä työväline projektin etenemistä arvioitaessa. Perusajatus on, että viikon aikana suoritetun työmäärän tulee pysyä vakiona. Jos viikon aikana toteutuneissa ideaalisten tuntien määrässä esiintyy suuria eroja, tulee selvittää, onko ongelma aika-arviossa vai jossakin muussa osa-alueessa.
Menetelmät > Stand-Up tapaamiset

Stand-up tapaamisia tulee pitää usein, jotta ryhmä pysyy tietoisena työn etenemisen kokonaistilanteesta. Jokainen päivä tulee aloittaa tapaamisella, jossa jokainen ryhmän jäsen kertoo tehtäviensä tilan ja tuo julki mahdolliset ongelmat. Tapaamisia voidaan pitää lisäksi aina tarpeen vaatiessa.
Menetelmät > Käyttötapaukset

Käyttötapaukset tarjoavat tavan määritellä asiakkaan tarvitsema toiminnallisuus. Koska kyseessä on ketterä kehitysmenetelmä, ei ole tarkoituksenmukaista käyttää raskaita vaatimusmäärittelyn työvälineitä vaan pyrkiä yksinkertaisuuteen.
Menetelmät > Testaaminen

XPM:ssä testaaminen eroaa perinteisistä testauskäytännöistä. Jokainen erillinen tehtävä testataan ja pyritään automatisoimaan siten, että testaaminen on myöhemmin toistettavissa, jos toteutukseen tulee muutoksia. Testaamisessa tulee tarkistaa sekä virheettömyys että toteutuksen oikeellisuus eli määritysten toteutuminen.
Kirjallisuus

eXtreme Project Management
Ewald Hegewald

| Mitalit> Maa:   Saksa.Miesten kreikkalais-roomalainen paini.MM-kilpailut  | Mitalit> Maa:   Saksa.Miesten kreikkalais-roomalainen paini.MM-kilpailut  | Mitalit> Maa:   Saksa.Miesten kreikkalais-roomalainen paini.MM-kilpailut  | Maa:   Saksa> Miesten kreikkalais-roomalainen paini. |
| --- | --- | --- | --- |
|  Kultaa |  Breslau 1913 | 67,5 kg |  |
| EM-kilpailut  | EM-kilpailut  | EM-kilpailut  |  |
|  Kultaa |  Dresden 1909 (epäv.) | 62,5 kg |  |
Ewald Hegewald oli saksalainen kreikkalais-roomalaisen tyylin painija.
Hegewald voitti maailmanmestaruuden 67,5 kilogramman painoluokassa Breslaun MM-kisoissa 1913. Vuonna 1909 hän voitti kultamitalin 62,5 kilogramman painoluokassa epävirallisissa EM-kilpailuissa Dresdenissä.
Erik Seidel

| Erik Seidel |
| --- | --- |
 Erik Seidel, 2018
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  8
WSOP-rahasijat:  60
WPT-voitot:  1
EPT-voitot:  0
Turnausansiot (USD):  16 885 167
Päivitetty:  10. marraskuuta 2011
Erik Seidel (s. 6. marraskuuta 1959) on yhdysvaltalainen pokeriammattilainen.
Seidel keskeytti collegen 1970-luvun lopulla ja aloitti uran backgammonammattilaisena. Hän pelasi pääosin New Yorkin Mayfair Clubilla. Las Vegasiin suuntautuneen turnausmatkan jälkeen hän innostui myös pokerista. Vuonna 1985 hän alkoi työskennellä Wall Streetilla osakemarkkinoilla, mutta palasi pokerinpelaajaksi pörssikurssien romahdettua vuonna 1987.
Pokeriura

Seidelin ensimmäinen merkittävä pokeriturnaus oli vuoden 1988 World Series of Pokerin päätapahtuma. Seidel epäonnistui pelaamassaan yhdeksässä satelliittiturnauksessa ja lopulta osti sisäänpääsyn pääturnaukseen. Hän sijoittui yllättäen toiseksi häviten ainoastaan Johnny Chanille. Turnauksen viimeinen käsi on mukana elokuvassa Rounders - ässä hihassa.
Varhaisesta menestyksestään huolimatta Seidel ei kuitenkaan siirtynyt välittömästi ammattilaiseksi vaan palasi New Yorkin pörssiin. Täysammattilaiseksi hän tuli vuonna 1995, jolloin Seidel vaimoineen muutti Las Vegasiin.
Seidel on voittanut kaikkiaan kahdeksan WSOP-ranneketta - häntä enemmän voittoja on ainoastaan Phil Hellmuthilla, Johnny Chanilla, Doyle Brunsonilla ja Johnny Mossilla. Hänellä on kaikkiaan 60 WSOP-rahasijaa. Tässä tilastossa hän on neljäntenä.
World Poker Tourilla Seidel voitti Foxwoods Poker Classicin vuonna 2008. Ykköspalkinto oli 992 890 dollaria. Vuoden 2009 Aussie Millionsin pääturnauksessa hän oli toinen. Vuosi 2011 on ollut toistaiseksi Seidelille todellinen menestysvuosi: tammikuun Aussie Millions -turnaussarjassa hän voitti A$ 250,000 Super High Roller No Limit Hold'em -turnauksen ja 2,5 miljoonaa Australian dollaria sekä oli kolmas A$ 100,000 No Limit Hold'em -turnauksessa ansaiten 625 000 Australian dollaria. Helmikuussa hän voitti L.A. Poker Classicin high roller -turnauksen (palkintorahat 144 570 dollaria), maaliskuussa NBC National Heads-Up Championshipin (750 000 dollaria) ja toukokuussa Ninth Annual Five Star World Poker Classicin high roller -turnauksen (1 092 780 dollaria). Lisäksi hän oli maaliskuussa toinen WPT:n Hollywood Poker Openissa ansaiten 155 103 dollaria.
Seidel edusti Full Tilt Poker -nettipokerihuonetta ennen Pokerin mustaa perjantaita 15.4.2011. Elokuussa 2013 Seidelin pokeriuran turnausansiot ylittivät 17,6 miljoonaa dollaria. Hän on turnausrahatilastoissa 5. menestynein turnauspelaaja.
Pokeriura > WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1992 | 2 500 $ Limit Hold'em | 168 000 |
| 1993 | 2 500 $ Omaha 8 or better | 94 000 |
| 1994 | 5 000 $ Limit Hold'em | 210 000 |
| 1998 | 5 000 $ Deuce to Seven Draw | 132 700 |
| 2001 | 3 000 $ No Limit Hold'em | 411 300 |
| 2003 | 1 500 $ Pot Limit Omaha | 146 100 |
| 2005 | 2 000 $ No Limit Hold'em | 611 795 |
| 2007 | $5,000 World Championship No-Limit Deuce to Seven Draw Lowball w/rebuys | 538 835 |
Aiheesta muualla

Viralliset kotisivut (Arkistoitu – Internet Archive)
Erik Seidel The Hendon Mob Poker Databasessa (englanniksi)
Musiikkivideo Seidelin menestyksestä
Exit (täsmennyssivu)

Wikisanakirjassa on tähän liittyvä sananselitys: .
Exit voi tarkoittaa seuraavia:
Exit, suomalainen gospel-yhtye
Exit, Exit-yhtyeen ensimmäinen albumi
Exit, Rotten Sound -yhtyeen albumi
Exit, norjalainen draamasarja
Exit, suomalainen draamasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Exit”, voi hakea sivunnimihaulla, laajalla sivunnimihaulla tai tekstihaulla.
Espanja Eurovision laulukilpailussa

| Espanja |
| --- | --- |

Paikallinen TV-asema:  RTVE
Toiminut isäntämaana:  1969
Esiintymiset
Esiintymiskerrat:  59
Ensiesiintyminen:  1961
Paras sijoitus:  1. (1968, 1969)
Huonoin sijoitus:  26. (2017)
Paras pistemäärä:  459 (2022)
Huonoin pistemäärä:  0
Viimeinen sija:  5 (1962, 1965, 1983, 1999, 2017)
Ilman pisteitä:  3 (1962, 1965, 1983)
Espanja on osallistunut Eurovision laulukilpailuun vuodesta 1961 lähtien. Maa on ollut vuodesta 1999 lähtien yksi kilpailun viidestä suuresta rahoittajamaasta, minkä johdosta se pääsee automaattisesti finaaliin.
Espanja on voittanut Eurovision laulukilpailun kahdesti, vuosina 1968 ja 1969 (jaettu voitto kolmen muun maan kesken). Sen matalin sijoitus on 26. sija vuoden 2017 Eurovision laulukilpailussa.
Espanjan kaikissa edustuskappaleissaan käytettiin ainakin osittain espanjan kieltä aina vuoden 2016 kilpailuun asti. Tuolloin Espanjaa edusti Barei kokonaan englanninkielisellä kappaleella ”Say Yay!”.
Edustuskappaleet

Vuosien 1961–1974 pisteet
ole vertailukelpoisia vuodesta 1974 eteenpäin olevien pisteiden kanssa erilaisten pisteytysjärjestelmien vuoksi.
Vuosien 1975–2015 pisteet eivät ole vertailukelpoisia vuodesta 2016 eteenpäin olevien pisteiden kanssa erilaisen pisteytysjärjestelmän vuoksi.
Edustuskappaleet > Vanha pistejärjestelmä

| Vuosi | Artisti | Kappale | Sijoitus | Pisteet | Pisteytysjärjestelmä |
| --- | --- | --- | --- | --- | --- |
| 1961 | Conchita Bautista | "Estando contigo" | 9 | 8 | Kunkin televisioyhtiön tuomaristossa oli 10 jäsentä. Jokainen antoi 1 pisteen parhaimmaksi katsomalleen laululle. |
| 1962 | Victor Balaguer | "Llámame" | 13 | 0 | Kullakin televisioyhtiöllä käytössään pisteet 3-2-1 kolmelle parhaimmaksi katsomalleen laululle. |
| 1963 | José Guardiola | "Algo prodigioso" | 12 | 2 | Kunkin televisioyhtiön tuomaristolla oli käytössään pisteet 5-4-3-2-1. |
| 1964 | Nelly, Tim & Tony | "Caracola" | 12 | 1 | 10-henkisten tuomaristojen käytössä olivat pisteet 5-3-1. |
| 1965 | Conchita Bautista | "Qué bueno, qué bueno" | 15 | 0 | Sama kuin vuonna 1964. |
| 1966 | Raphael | "Yo soy aquél" | 7 | 9 | Sama kuin vuosina 1964 ja 1965. |
| 1967 | Raphael | "Hablemos del amor" | 6 | 9 | Kullakin televisioyhtiöllä käytössään vapaavalintaisesti 10 pistettä. Tästä vuodesta alkaen tuomaristoissa piti olla puolet alle ja puolet yli 30-vuotiaita. |
| 1968 | Massiel | "La, la, la" | 1 | 29 | Sama kuin vuonna 1967. |
| 1969 | Salomé | "Vivo cantando" | 1 | 18 | Sama kuin vuosina 1967 ja 1968. |
| 1970 | Julio Iglesias | "Gwendolyne" | 4 | 8 | Sama kuin vuosina 1957, 1958, 1959, 1960 ja 1961. |
| 1971 | Karina | "En un mundo nuevo" | 2 | 116 | Kunkin televisioyhtiön kahden tuomarin oli annettava jokaiselle laululle pisteitä arvosteluasteikolla 5-1. |
| 1972 | Jaime Morey | "Amanece" | 10 | 83 | Sama kuin vuonna 1971. |
| 1973 | Mocedades | "Eres tú" | 2 | 125 | Sama kuin vuosina 1971 ja 1972. |
| 1974 | Peret | "Canta y sé feliz" | 9 | 10 | Kullakin televisioyhtiöllä oli käytössään yhteensä 10 pistettä. Minimi oli 1, maksimi 5. |
Edustuskappaleet > Nykyinen pistejärjestelmä

Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.
| Vuosi | Artisti | Kappale | Sijoitus | Pisteet |
| --- | --- | --- | --- | --- |
| 1975 | Sergio y Estíbaliz | "Tú volverás" | 10 | 53 |
| 1976 | Braulio | "Sobran las palabras" | 16 | 11 |
| 1977 | Micky | "Enséñame a cantar" | 9 | 52 |
| 1978 | José Vélez | "Bailemos un vals" | 9 | 65 |
| 1979 | Betty Missiego | "Su canción" | 2 | 116 |
| 1980 | Trigo Limpio | "Quédate esta noche" | 12 | 38 |
| 1981 | Bacchelli | "Y sólo tú" | 14 | 38 |
| 1982 | Lucía | "Él" | 10 | 52 |
| 1983 | Remedios Amaya | "¿Quién maneja mi barca?" | 19 | 0 |
| 1984 | Bravo | "Lady, Lady" | 3 | 106 |
| 1985 | Paloma San Basilio | "La fiesta terminó" | 14 | 36 |
| 1986 | Cadillac | "Valentino" | 10 | 51 |
| 1987 | Patricia Kraus | "No estás solo" | 19 | 10 |
| 1988 | La Década Prodigiosa | "La chica que yo quiero" | 11 | 58 |
| 1989 | Nina | "Nacida para amar" | 6 | 88 |
| 1990 | Azúcar Moreno | "Bandido" | 5 | 96 |
| 1991 | Sergio Dalma | "Bailar pegados" | 4 | 119 |
| 1992 | Serafín Zubiri | "Todo esto es la música" | 14 | 37 |
| 1993 | Eva Santamaría | "Hombres" | 11 | 58 |
| 1994 | Alejandro Abad | "Ella no es ella" | 18 | 17 |
| 1995 | Anabel Conde | "Vuelve conmigo" | 2 | 119 |
| 1996 | Antonio Carbonell | "¡Ay, qué deseo!" | 20 | 17 |
| 1997 | Marcos Llunas | "Sin rencor" | 6 | 96 |
| 1998 | Mikel Herzog | "¿Qué voy a hacer sin ti?" | 16 | 21 |
| 1999 | Lydia | "No quiero escuchar" | 23 | 1 |
| 2000 | Serafín Zubiri | "Colgado de un sueño" | 18 | 18 |
| 2001 | David Civera | "Dile que la quiero" | 6 | 76 |
| 2002 | Rosa | "Europe's Living a Celebration" | 7 | 81 |
| 2003 | Beth | "Dime" | 8 | 81 |
Edustuskappaleet > Nykyinen pistejärjestelmä > Kaksivaiheinen loppukilpailu

Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| 0 | 1 | 2 | 3 | 4 |
| --- | --- | --- | --- | --- |
| Vuosi | Esittäjä | Laulu | Finaali | Finaali |
| Vuosi | Esittäjä | Laulu | Sijoitus | Pisteet |
| 2004 | Ramón | "Para llenarme de ti" | 10 | 87 |
| 2005 | Son de Sol | "Brujería" | 21 | 28 |
| 2006 | Las Ketchup | "Un Blodymary" | 21 | 18 |
| 2007 | D'NASH | "I Love You Mi Vida" | 20 | 43 |